KKL ขอนแก่นลิงก์

มหกรรมผ้าทออีสานสู่สากล 2564 : THAILAND ESAAN FABRIC EXPO 2021
2021-12-09 10:00 - 2021-12-13 21:00 (Asia/Bangkok) | ศูนย์ประชุมและแสดงสินค้านานาชาติขอนแก่น (KICE), 9RX8+MC เทศบาลนครขอนแก่น อำเภอเมืองขอนแก่น ขอนแก่น, ขอนแก่น, 40000, Thailand
สำนักงานพาณิชย์จังหวัดขอนแก่น เชิญร่วมงาน “มหกรรมผ้าทออีสานสู่สากล 2564 : THAILAND ESAAN FABRIC EXPO 2021” สุดยอดงานแสดงผ้าทออีสานพื้นบ้าน มรดกภูมิปัญญาไทย ที่ยิ่งใหญ่ที่สุดในภาคตะวันออกเฉียงเหนือ

ลงทะเบียนเข้าร่วมงานล่วงหน้า (Pre Register) https://www.eventpassinsight.co/mobile/registration/create/tefe/

ตระการตากับสินค้าผ้าทออีสานจาก 5 กลุ่ม 20 จังหวัดอีสาน 250 คูหา มากกว่า 2,500 สินค้า ครบเครื่องทุกองค์ประกอบ ตอบโจทย์ธุรกิจผ้าทอ อาทิ ผ้ามัดหมี่ชนบท จ. ขอนแก่น / ผ้าไหมแพรวา จ. กาฬสินธุ์ / ผ้าไหมกาบบัว จ. อุบลราชธานี / ผ้าครามธรรมชาติ และ ผ้าย้อมสีธรรมชาติ จ. สกลนคร เป็นต้น

นอกจากนี้ยังมีการจับคู่เจรจาธุรกิจขยายตลาดผ้าทออีสาน การออกบูธจาก Young Designer การจัดเสวนาให้ความรู้ด้านตลาดออนไลน์ นิทรรศการผ้าทอ “ขอนแก่น เมืองหัตถกรรมโลกแห่งผ้าไหมมัดหมี่”

และสนุกบันเทิงกับแฟชั่นโชว์ผ้าทออีสานกับนางแบบนายแบบชั้นนำ ฟ้าใส มิสยูนิเวิร์สไทยแลนด์ / ตูมตาม เดอะสตาร์ และคอนเสิร์ตขวัญใจอีสาน อาทิ ลำไย ไหทองคำ / แม่นกน้อย อุไรพร / เต๋า ภูศิลป์ / เอิ้นขวัญ วรัญญา

ตั้งแต่วันที่ 9 – 13 ธ.ค. 64
เวลา 10.00 – 21.00 น. ณ ฮอลล์ 1 ศูนย์ประชุมและแสดงสินค้านานาชาติขอนแก่น (KICE)

#มหกรรมผ้าทออีสานสู่สากล
#ผ้าทออีสาน
#ThailandEsaanFabricExpo
#TEFE2021

งานบุญคุณเมืองขอนแก่น ประจำปี 2564
2021-12-03 - 2021-12-05 | ศาลหลักเมืองขอนแก่น, ศาลหลักเมืองขอนแก่น, ตำบลในเมือง อำเภอเมืองขอนแก่น ขอนแก่น 40000, ขอนแก่น, 40000, Thailand
งานบุญคูนเมืองขอนแก่น ประจำปี 2564
ระหว่างวันที่ 3-5 ธันวาคม 2564
ณ บริเวณศาลหลักเมืองขอนแก่น
โดยมีกิจกรรมที่น่าสนใจ ดังนี้
วันที่ 3 ธันวาคม 2564 (การแต่งกาย : ชุดขาว)
– เวลา 08.00 น. พิธีสมโภชศาลหลักเมือง 65 ปี พิธีถวายขันหมากเบ็ง พานบายศรี
– เวลา 17.30 น. พิธีสวดนพเคราะห์ (จำกัดผู้เข้าร่วมกิจกรรม)
วันที่ 4 ธันวาคม 2564 (การแต่งกาย : ชุดขาว)
– เวลา 17.30 น. พิธีเจริญพระพุทธมนต์เย็น สวดมนต์เมือง และอธิษฐานจิต
วันที่ 5 ธันวาคม 2564 (การแต่งกาย : ชุดไทย หรือชุดสุภาพโทนเหลือง)
– เวลา 07.00 น. พิธีทำบุญตักบาตรถวายพระราชกุศล เนื่องในวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราชบรมนาถบพิตร วันชาติ และวันพ่อแห่งชาติ
ภายใต้การจัดงานกิจกรรมบุญคูนเมืองขอนแก่น ประจำปี 2564 ได้มีจุดคัดกรองเข้า-ออก จำนวน 4 จุด ได้เน้นย้ำถึงการจัดกิจกรรมเน้นงานบุญ มีการจำกัดจำนวนคนที่ร่วมงาน เว้นระยะห่าง ลดการสัมผัส ภายใต้มาตรการควบคุมการแพร่ระบาดของโควิด 19 อย่างเคร่งครัด และหวังเป็นอย่างยิ่งว่าเราจะฝ่าวิกฤตินี้ไปด้วยกัน

งานประเพณีลอยกระทง มหาวิทยาลัยขอนแก่น ประจำปี 2564
2021-11-19
มข. ร่วมอนุรักษ์ศิลปวัฒนธรรมอันงดงามแม้ในยามโควิด ในงานประเพณีลอยกระทง มหาวิทยาลัยขอนแก่น ประจำปี 2564

มหาวิทยาลัยขอนแก่น ร่วมอนุรักษ์ศิลปวัฒนธรรมอันงดงามแม้ในยามโควิด ในงานประเพณีลอยกระทง มหาวิทยาลัยขอนแก่น ประจำปี 2564 ในวันศุกร์ ที่ 19 พฤศจิกายน 2564 ณ บึงสีฐาน มหาวิทยาลัยขอนแก่น
พบกับ

พิธีสักการะหลวงพ่อพระศรี 50 ปี มข.
พิธีสักการะหลวงพ่อไทรขาว
พิธีสักการะนาค 15 ตระกูล
พิธีสมมาบูชาน้ำ
ขบวนแห่ขันหมากเบ็ง
ถนนสร้างสรรค์ (Creative Walking Street)

ทั้งนี้ ประเพณีฮีตสิบสองคองสิบสี่หรือประเพณีสิบสองเดือนที่ชาวไทยยึดถือปฏิบัติสืบทอดกันมาตั้งแต่สมัยอดีตจนถึงปัจจุบัน ประเพณีที่สำคัญประเพณีหนึ่งในฮีตสิบสองคองสิบสี่ คือ ประเพณีลอยกระทง นิยมที่จัดขึ้นในวันขึ้นสิบห้าค่ำ วันเพ็ญเดือนสิบสอง
โดยมีความเชื่อกันว่าการจัดประเพณีนี้เป็นการขอขมาพระแม่น้ำคงคาและเป็นการบูชาพระอุปคุตอรหันต์ที่เชื่อกันว่าจำพรรษาอยู่ใต้มหาสมุทรมาร่วมในพิธีกรรมด้วย
ประเพณีลอยกระทงเป็นทั้งประเพณีของไทยภาคกลางและเป็นทั้งประเพณีของคนไทยในแต่ละท้องถิ่น ในแต่ละภาคต่างมีวิถีการปฏิบัติและวิถีความเชื่อที่แตกต่างกันไป
สำหรับในภาคอีสานนั้น ชาวอีสานจัดประเพณีลอยกระทงขึ้นเนื่องจากมีความเชื่อเรื่องการบูชาและขอขมาน้ำ หรือการบูชาพระแม่คงคาเช่นเดียวกันชาวภาคกลาง บูชาสมมาน้ำ คือ การขอขมาน้ำ คืนวันเพ็ญและประทีป เนื่องจากได้ใช้น้ำในการอุปโภคบริโภคในชีวิตประจำวัน อีกทั้งยังได้อัญเชิญ พระอุปคุตมาร่วมในพิธีกรรมด้วย
ด้วยวัฒนธรรมดังกล่าวทำให้มหาวิทยาลัยขอนแก่นกำหนดจัดงาน ขึ้นเพื่อเป็นการอนุรักษ์สืบสานวัฒนธรรมประเพณีอันดีงามวิถีอีสานให้คงอยู่ ตลอดจนสร้างจิตสำนึกให้กับประชาชนได้ระลึกถึงบุญคุณของน้ำและเป็นการขอขมาน้ำ โดยการจัดงานครั้งนี้ได้เน้นการส่งเสริมวัฒนธรรมอีสานและวัฒนธรรมร่วมสมัย
โดยได้กำหนดให้มีกิจกรรม พิธีสักการะหลวงพ่อพระศรี 50 ปี มข. พิธีสักการะหลวงพ่อไทรขาว พิธีสักการะนาค 15 ตระกูล พิธีสมมาบูชาน้ำ ขบวนแห่ขันหมากเบ็ง กิจกรรมถนนสร้างสรรค์ (Creative Walking Street)เพื่อเป็นการรักษาสืบทอดมรดกทางวัฒนธรรมอันดีงาม ศูนย์ศิลปวัฒนธรรม จึงกำหนดจัดกิจกรรม มหาวิทยาลัยขอนแก่นร่วมอนุรักษ์ศิลปวัฒนธรรมแม้ยามวิกฤตภัยโควิด (งานประเพณีลอยกระทง ) ประจำปี 2564 อันเป็นอีกหนึ่งงานประเพณียิ่งใหญ่ของชาวจังหวัดขอนแก่นให้คงอยู่สืบไป

งานประเพณีแห่เทียนพรรษา เมืองขามแก่นเสียงแคนดอกคูน 24-26 ก.ค. 64
2021-07-24 - 2021-07-26 | ศาลากลางจังหวัดขอนแก่น, Soon Rachakarn Rd, Nai Mueang, Mueang Khon Kaen District, Khon Kaen 40000, เมืองขอนแก่น, ขอนแก่น, 40000, Thailand
งานประเพณีแห่เทียนพรรษา เมืองขามแก่นเสียงแคนดอกคูน
24-26 กรกฎาคม 2564
ณ บริเวณหน้าศาลากลางจังหวัดขอนแก่น
https://www.khonkaenlink.info/read/66027/

โครงการรถ Mobile พาณิชย์ลดราคา ช่วยประชาชนโครงการการจัดจำหน่ายสินค้าราคาถูก
2021-06-17 - 2021-07-16
มาแล้วพี่น้องชาวขอนแก่น! กระทรวงพาณิชย์ร่วมกับกรมการค้าภายในและจังหวัดขอนแก่น
.
เปิดแคมเปญ…โครงการรถ Mobile พาณิชย์ลดราคา ช่วยประชาชนโครงการการจัดจำหน่ายสินค้าราคาถูก ผ่านรถโมบาย 15 คัน ที่จะเข้าไปจำหน่ายสินค้าให้กับประชาชนแต่ละพื้นที่ในชุมชนต่างๆทั่วจังหวัดขอนแก่น ซึ่งเป็นสินค้าอุปโภคบริโภคมากถึง 81 รายการ ลดสูงสุดถึง 60%
.
.
🗓 ระยะเวลาดำเนินโครงการ 17 มิ.ย. 64 – 16 ก.ค. 64
📌เช็คเส้นทางการเดินทางของรถ mobile และสถานที่จัดจำหน่าย ในแต่ละวันได้ที่เว็บไซต์ mobilepanich.com

การประชุมวิชาการ จิ้งหรีดอีสาน ครั้งที่ 3 ประจำปี 2564 rISNED KKU TALK ก้าวต่อไป ? จิ้งหรีดไทย…แหล่งโปรตีนแห่งอนาคต
2021-05-11 08:30 - 12:00
มหาวิทยาลัยขอนแก่น สถาบันวิจัยยุทธศาสตร์และประสานความร่วมมือเพื่อพัฒนาภาคตะวันออกเฉียงเหนือ สยปพ มข. (Research Institute of Strategy and Coordination for Northeastern Development – rISNED KKU) สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) Thailand Science Research and Innovation (TSRI) และ สำนักงานการวิจัยแห่งชาติ (วช.) National Research Council of Thailand (NRCT) ร่วมกับ โครงการการพัฒนาเกษตรกรผู้เลี้ยงจิ้งหรีด ในภาคตะวันออกเฉียงเหนือสู่ระบบการผลิตที่ได้มาตรฐานความปลอดภัย จัดการประชุมวิชาการ จิ้งหรีดอีสาน ครั้งที่ 3 ประจำปี 2564 rISNED KKU TALK ก้าวต่อไป ? จิ้งหรีดไทย…แหล่งโปรตีนแห่งอนาคต
วันที่ 11 พฤษภาคม 2564 เวลา 08.30 – 12.00 น. ณ ห้องประชุม 2 ชั้น 9 อาคารเพียรวิจิตร คณะวิศวกรรมศาสตร์ มหาวิทยาลัยขอนแก่น
ผู้สนใจการร่วมประชุมทางออนไลน์ สามารถเข้าร่วม2 ช่องทาง เฟสบุ๊ก จิ้งหรีดปลอดภัย และ Zoom
ขั้นตอนการลงทะเบียนเข้าร่วมประชุมทาง zoom
สแกน QR Code กรอกข้อมูลส่วนตัว เบอร์ติดต่อ อีเมล แล้วรอ รับ link เข้าร่วมประชุม

เทศกาลสงกรานต์ประจำปี 2564
2021-04-08 - 2021-04-13 | สวนสาธารณะบึงแก่นนคร, 367 ถนน กลางเมือง ตำบลในเมือง อำเภอเมืองขอนแก่น ขอนแก่น 40000, เมือง, ขอนแก่น, 40000, Thailand
จังหวัดขอนแก่นกำหนดจัดเทศกาลสงกรานต์ประจำปี 2564 ขึ้น ระหว่างวันที่ 8-13 เม.ย. 2564 ณ บริเวณริมบึงแก่นนคร
โดยเน้นหนักไปในด้านของกิจกรรมที่สืบสานวัฒนธรรม ประเพณีของไทยและประเพณีประจำถิ่นที่จะเป็นการจัดงานสงกรานต์แบบวิถีใหม่หรือนิวนอร์มอล เพื่อให้ชาวขอนแก่นและนักท่องเที่ยวได้ทำกิจกรรมร่วมกันแบบวิถีใหม่ ใน 4 กิจกรรมหลักที่สำคัญ ประกอบด้วย

การอันเชิญพระพุทธพระลับ พระประจำจังหวัดขอนแก่นมาให้ชาวขอนแก่นและนักท่องเที่ยวได้สรงน้ำและกราบขอพร เพื่อความเป็นสิริมงคลให้กับตนเองและครอบครัว
การจัดคอนเสริต์หมอลำพื้นบ้านแบบนิวนอร์มอล เพื่อให้เกิดความครึกครื้นสนุกสนาน ในวัฒนธรรมอีสานพื้นบ้านภายใต้มาตรการควบคุมและป้องกัน
การจัดมหกรรมอาหารพื้นถิ่น เพื่อนำของเด่น ของดี ของอร่อย จากทุกชุมชน มารวมไว้ในที่เดียวกันเพื่อให้นักท่องเที่ยวนั้นได้ชม ได้ชิม ได้ช็อป และลงมือทำอาหารพื้นบ้านจากแม่ครัวชุมชน
กิจกรรมรำวงย้อนยุค

ขอนแก่นแถลงข่าวชวนเที่ยวงานสงกรานต์วิถีใหม่
